

|  |  |
| --- | --- |
| Møtereferat | **Oppvekst og levekår**St. Svithun skolePostadr.: Postboks 8069 Forus, 4068 StavangerBesøksadr.: Vikedalsgt 11Telefon: 51505150E-post: stsvithun.skole@stavanger.kommune.no www.stavanger.kommune.noOrg.nr.: NO 964 965 226 |

|  |  |
| --- | --- |
| Gruppe: | **Driftsstyre** |
| Møtested: | **Personalsrom, St. Svithun skole** |
| Møtedato/ -tid: | **Mandag 26.11.2018 klokken 17.30** |
| Møteleder | Torstein Plener | Referent: Vibeke Vikse  |
| Deltakere: | Torstein Plener, Terje Netland, Are H. Braaten, Ann Elin Piel, Annette Kvalsund, Vibeke Vikse |
| Forfall: | Aina Lygre, Lauritz Pedersen Knudsen, Anna Thea Reigstad Havik |
| Kopi til: | Bjarne Birkeland, Ole Kristian Lie, Bent Inge Ask |

|  |  |  |
| --- | --- | --- |
| REFERANSE  | JOURNALNR | DATO |
| vv |  | 27.11.2018 |

| **Sak nr.:** |  |  |
| --- | --- | --- |
| 41-2018 | Godkjenning av innkalling og sakslisteVedtak: Innkalling og saksliste godkjennes |
| 42-2018  | Godkjenning av referat fra møte 1.10.2018Vedtak: Referat godkjennes |
| 43-2018 | Saker under eventueltEn sak under eventuelt |
| 44/2018 | Regnskap – oktober 2018, oversikt arterVed utgangen av oktober ligger skolen på et merforbruk på 100,28 %. Vi har gjennom hele 2018 hatt et merforbruk, og har hatt som en målsetning om at vi skal styre mot en balanse på 100 %. Når 2018 går mot en slutt tyder tallene på at skolen vil ha et lite merforbruk med seg inn i 2019. Oversikt over innhold i de ulike artene ligger vedVedtak: Saken tas til orientering |
| 45-2018 | Nasjonale prøver8.trinn:For lesing og regning er skolens resultater i grove trekk samsvarende med restenmed hele landet. Resultatet i engelsk viser at Svithun har færre elever på de to laveste nivåene, og flere elever på de to høyeste nivåene enn landet som helhet.9.trinn:Lesing: Andelen elever på nivå 1 og 2 har vært stabilt fra 8. til 9.trinn, og dette er noe høyere enn for landet som helhet. Andelen elever på nivå 3 har gått ned, andelen på nivå 4 er forholdsvis lik som i fjor, mens andelen elever på  nivå 5 nesten har fordoblet seg. I forhold til de nasjonale resultatene har Svithun en noe høyere andel på nivå 1, 2 og 5, og noen færre på nivå 3 og 4,  da spesielt nivå 4.Regning: I regning har andelen elever på nivå 1 og 2 blitt redusert fra ca. 30% til  22%. Samtidig er andelen på nivå 3 og 4 omtrent som foregående år.  Andelen elever på nivå 5 har økt fra 8% til 20%. Sammenlignet med  resten av landet, samsvarer resultatene for Svithun i grove trekk med  landsresultateneSkolen har satt inn tiltak mot elever/elevgrupper som skårer under kritisk grense både på NP og på kartleggingsprøver tatt i august 2018.Vedtak: Saken tas til orientering |
| 46-2018 | Forslag til skolerute 2019/2020 (vedlagt)Oppvekst og utdanning har utarbeidet en veiledende skolerute. Kommunalstyret for oppvekst har vedtatt at alle skoler skal ha felles skolestart om høsten. Også siste skoledag før sommerferien er felles for alle skolene. Kommunalstyret har vedtatt at tre av planleggingsdagene skal være felles for alle skoler/SFOer og kommunale barnehager.Dette innebærer at elevene starter opp 15.8. I forkant av oppstart legges det inn tre planleggingsdager for skolens personale (12.-14.8.19). Videre ligger 15.11. fast som planleggingsdag. Juleferien er for elevene ut uke 1 2020, med oppstart 6.1. Forslaget om planleggingsdag for skolens personale flyttes fra 2.1. til 3.1. for at det skal bli en sammenhengende ferie for skolens personale, fridag 2.,1. vil ikke komme i konflikt med planleggingsdag for SFO/barnehager 2.1. Videre fastholdes planleggingsdag 14.4.19. Dette innebærer 6 planleggingsdager for skolens personale.Vedtak: St. Svithun følger oppsettet til veiledende skolerute, men flytter planleggingsdag for skolens personale fra 2.1. til 3.1. Skolens elever vil uavhengig av denne endringen ha fri hele uke 1. |
| 47-2018 | Møtedatoer 2019Vår: 4.2., 18.3., 13.5.Høst: 23.9., 25.11.Vedtak: Møtedatoer tas til følge |
| 48-2018 | Saker fra FAU* Diskusjon rundt lekser, og at St. Svithun fra inneværende år har leksereduksjon for elevene som et av sine mål. En del foreldre synes dette er vanskelig, og med tanke på oppfølging av eget barn. Skolen lager et informasjonsskriv med bakgrunnen for at vi har valgt å redusere lekseomfanget.
* Det er og et behov for opplæring i digitale plattformer, Classroom etc. for foreldre
* Christina Nordahl – ny leder i FAU fra 2019.
 |
| 49-2018 | Saker fra elevrådSaken utgår |
| 50-2018 | Status skole* Foreldreundersøkelsen. Skolen har lagt opp til at undersøkelsen kunne besvares umiddelbart etter utviklingssamtaler i november, dette ble administrert av skolens ledelses og foresatte fikk kode av kontaktlærer. En klasse har ikke gjennomført da denne klassen måtte gjennomføre sine samtaler før skolen kunne bestille undersøkelsen på Udir. Foreldrene i denne klassen får SMS i løpet av uke 48 med invitasjon til foreldreundersøkelsen.
* Elevundersøkelsen: Oppsamling fredag 30.11. i 4. time. Saken tas opp på neste driftsstyremøte
* Skolefrokost: Skolen startet opp med gratis skolefrokost for elevene i uke 43. Det er et jevnt besøk av elever fra alle trinn og skolen ser at dette er et viktig tiltak både hva gjelder trivsel, men og ut fra et sosialt og samfunnsnyttig aspekt. Ordningen vil fortsette.
 |
| 51/2018 | Eventuelt* Driftsstyret på St. Svithun er positive til deltakelse fra politisk representant
 |

**Neste møte: 4.2.2019**

**Innleveringsfrist for saker til neste møte: 14.1.2019**

Vibeke Vikse

Rektor